**Ո Ր Ո Շ ՈՒ Մ**

**Կատարողական վարույթը կասեցնելու մասին**

11.01.2017թ. ք.Երևան

ՀՀ ԱՆ ԴԱՀԿ ապահովող ծառայության Երևան քաղաքի Շենգավիթ բաժնի ավագ հարկադիր կատարող արդարադատության մայոր Սերոբ Ավետիսյանս, ուսումնասիրելով 15.04.2016թ. հարուցված թիվ 01826953 կատարողական վարույթի նյութերը.

**Պ Ա Ր Զ Ե Ց Ի**

Երևան քաղաքի Շենգավիթ վարչական շրջանի ընդհանուր իրավասության դատարանի կողմից 05.02.2016թ. տրված թիվ ԵՇԴ/2190/02/15 կատարողական թերթի համաձայն պետք է Գարիկ Իսրայելյանից հօգուտ <<ՎՏԲ-Հայաստան բանկ>> ՓԲԸ-ի բռնագանձել 7.734.349 դրամ 20 լումա, որից 7.440.000 դրամը որպես ժամկետանց վարկի գումար, 234.390 դրամ 40 լուման որպես վարկի դիմաց հաշվարկված տոկոս, 14.958 դրամ 80 լուման որպես ժամկետանց տոկոսի դիմաց հաշվարկված տույժ, 45.000 դրամը որպես վարկի սպասարկման հաշիվներ, 158.987 դրամ նախապես վճարված պետտուրքը, ինչպես նաև ժամկետանց վարկի մնացորդի նկատմամբ 21.04.2015թ.-ից սկսած մինչև պարտքի փաստացի մարումն օրական 0,3%-ով հաշվարկվող տույժը, իսկ ժամկետանց տոկոսների նկատմամբ օրական 0,5%-ով հաշվարկվող տույժը` հիմք ընդունելով 07.08.2012թ. կնքված հա. ԱՎ/ՁԲ043-38 վարկային պայմանագրի 4.3 և 4.4 կետերը, բռնագանձումը տարածելով գրավի առարկա հանդիսացող <<MAZDA CX-7 2.5>> մակնիշի շարժական գույքի /ավտոմեքենա/ վրա:

Պարտապանից պետք է բռնագանձել նաև բռնագանձվող գումարի հինգ տոկոսը՝ որպես կատարողական գործողությունների կատարման ծախս:

Կատարողական գործողությունների ընթացքում արգելանք է դրվել պարտապանին պատկանող գրավի առարկա հանդիսացող <<MAZDA CX-7 2.5>> մակնիշի 10 OV 101 պ/հ ավտոմեքենայի և պարտապանին սեփականության իրավունքով պատկանող <<Հայբիզնեսբանկ>> ՓԲԸ-ում գրավի առարկա հանդիսցող ք.Երևան, Մայակ թաղամաս թիվ 77/26 հասցեում գտնվող անշարժ գույքի վրա:

Պարտապանին պատկանող այլ գույք կամ դրամական միջոցներ չեն հայտնաբերվել։

Իրականացված գործողությունների ընթացքում պարզվել է, որ պարտապանին պատկանող գույքերի արժեքը չի բավականեցնում կատարողական թերթի պահանջի ամբողջական կատարմանը։

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39-րդ հոդվածներով**

**Ո Ր Ո Շ Ե Ց Ի**

Կասեցնել 15.04.2016թ. հարուցված թիվ 01826953 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**Ավագ հարկադիր կատարող` Սերոբ Ավետիսյան**